Congé fir e Mord
Congé fir e Mord ass e lëtzebuergesche Film vum Paul Scheuer, deen de 16. Dezember 1983 seng Première hat.

Ëm wat geet et am Film? 
Den Här Huberty wëll sech en Observatoire baue loosse well hien un Astronomie intresséiert ass. Den Apdikter Henri Lamesch aus dem Duerf ass mat dem Här Huberty senger Niess bestuet. Den Här an d'Madame Lamesch fäerten, datt dem Monni seng Suen all bei dem Projet vum Observatoire dropginn, an datt si als eenzeg Ierwen nom Monni sengem Doud eidel ausginn. Dunn hunn den Här Apdikter an d'Madame eng Iddi, se wëllen de Monni ëmbréngen...

Soss
De Film ass a 16mm gedréint an hat e Budget vun nëmmen 1,7 Millioune Lëtzebuerger Frang. Als éischte Film op Lëtzebuergesch ass en an engem "richtege" Kino (dem Utopia) gelaf, ier en op Tournée uechter d'Land goung. Et war laang dee lëtzebuergesche Film mat deene meeschte Spectateuren: Dem CNA no gouf e vun am Ganze 50.056, respektiv 42.619 Leit gesinn. Eréischt 2018 huet De Superjhemp retörns dee Rekord gebrach.

Zitat aus der geschriwwener Press 
Luxemburger Wort, 30. Dezember 1983:
"Congé fir e Mord" ist ein technisch einwandfreies Werk talentierter Filmemacher, die der vielgeschmähten Bezeichnung "Filmamateur" eine andere Bedeutung gegeben haben.

Um Spaweck 
De Film beim CNA

Lëtzebuergesch Kriminalfilmer
Lëtzebuergesch Filmer
Filmer 1983
Filmer vum Paul Scheuer